Lars Jorde

Lars Jorde (født 22. juli 1865 i Vang, død 25. september 1939) var en norsk kunstmaler. 

Han studerte under Gerhard Munthe (1989), Alfred Philippe Roll i Paris (1893), Eilif Petersens og Harriet Backers malerskole (1894–1896) og endelig under Kristian Zahrtmann både i København og i Italia. Han besøkte Paris også i 1900, noe som ga avgjørende innflytelse på hans senere verker. Sommeren 1894 var han sammen med Halvdan Egedius, Kristen Holbø og Thorvald Erichsen i Vågå og malte. Stilen på den tid var nyromantisk, der paletten var stemt etter stemningen.

Jorde bosatte seg på Lillehammer og malte til å begynne med blålige vintermotiver. Etter pariserturen ble paletten varmere og preget av at han søkte stilarter som passet for ham og samtidig også for publikum. Nasjonalgalleriet eier åtte bilder av ham, og bilder er å finne også i Lillehammer Kunstmuseum. Han har dessuten malt alterbilder til flere kirker: Åsmarka (1901, kopi etter Eilif Peterssen), Vingrom (1908), Nes i Ådal (1915) og Sjøli (1925).

 Verk i utvalg 

 Referanser 

 Kilder 
 Store norske leksikon
 Katalogomtale fra Oseana/Grieg-samlingen.
 Eksterne lenker 

 Norsk kunstnerleksikon
 Norsk biografisk leksikon
 Verk av Lars Jorde hos fotoarkiv ovaering.no

Kategori:Norske kunstnere
Kategori:Personer fra Hamar kommune